LT
2023 6 9
Europos Sąjungos oficialusis leidinys
L 149/67
9 straipsnis Naikinimo priemonės Užkrėstose zonose kompetentingos institucijos imasi visų šių priemonių nurodytam kenkėjui sunaikinti: a) taiko tinkamas apdorojimo priemones apsisaugoti nuo nurodytojo kenkėjo visais jo vystymosi etapais, kai atsižvelgiama į suaugusių kenkėjų migracijos pobūdį, augalų šeimininkų pasiskirstymą ir kenkėjų lervų maitinimosi įpročius; b) draudžia išvežti iš užkrėstos zonos viršutinį dirvožemio sluoksnį ir panaudotas auginimo terpes, nebent atitinkami profesionalūs veiklos vykdytojai, prižiūrint kompetentingoms institucijoms, įvykdo vieną iš šių sąlygų: i) dirvožemiui arba auginimo terpei buvo taikomos atitinkamos priemonės nurodytam kenkėjui pašalinti ir jie vežami uždaromis transporto priemonėmis, kuriomis užtikrinama, kad kenkėjas negalėtų plisti; ii) dirvožemis arba auginimo terpė vežama uždaromis transporto priemonėmis, užtikrinant, kad nurodytasis kenkėjas negalėtų plisti ir būtų giliai užkastas sąvartyne.
10 straipsnis Nurodytųjų augalų įvežimas į Sąjungą 1.
Nurodytieji augalai, išskyrus Chrysanthemum L., Dianthus L. ir Pelargonium l’Hérit. ex Ait. augalus, gali būti įvežami į Sąjungą tik jei jie atitinka vieną iš šių reikalavimų: a) jie kilę iš šalies, kurioje kenkėjas neaptinkamas; b) jie kilę iš vietovės, kurioje nurodytasis kenkėjas neaptinkamas, kaip nustatė susijusi nacionalinė augalų apsaugos organizacija (NAAO) laikydamasi tarptautinių fitosanitarinių priemonių standarto Nr. 4; tos vietovės pavadinimas turi būti nurodytas fitosanitarinio sertifikato skiltyje „Kilmės vieta“; c) prieš eksportą jie buvo oficialiai patikrinti ir nustatyta, kad jie neužkrėsti nurodytuoju kenkėju, ir yra iš gamybos vietos dalies, atitinkančios šias sąlygas: i)
kilmės šalyje ją registruoja ir prižiūri NAAO;
ii) per paskutinius tris mėnesius iki eksporto buvo atlikti oficialūs patikrinimai ir ant nurodytųjų augalų nebuvo aptikta nurodytojo kenkėjo; iii) ji buvo visiškai fiziškai apsaugota, kad į ją nebūtų įvežta nurodytųjų kenkėjų, iv) prieš eksportą vežant nurodytuosius augalus buvo registruojama informacija, užtikrinanti atsekamumą iki gamybos vietos; d) prieš eksportą jie buvo oficialiai patikrinti ir nustatyta, kad jie neužkrėsti nurodytuoju kenkėju, ir yra iš gamybos vietos dalies, atitinkančios šias sąlygas: i)
kilmės šalyje ją registruoja ir prižiūri NAAO;
ii) per tris mėnesius iki eksporto buvo atlikti oficialūs patikrinimai ir ant nurodytųjų augalų nebuvo aptikta nurodytojo kenkėjo; iii) nurodytieji augalai buvo veiksmingai apdoroti siekiant užtikrinti, kad jie nebūtų užkrėsti nurodytuoju kenkėju; iv) prieš eksportą vežant nurodytuosius augalus buvo registruojama informacija, užtikrinanti atsekamumą iki gamybos vietos; e) jie buvo veiksmingai apdoroti po derliaus nuėmimo, siekiant užtikrinti, kad jie nebūtų užkrėsti nurodytuoju kenkėju, ir tas apdorojimas nurodytas fitosanitariniame sertifikate.